laion/Wikipedia-Exotic huggingface dataset:
מצפה הכוכבים ארסיבו

מצפה אַרֶסִיבּוֹ (באנגלית: Arecibo Observatory) היה מצפה רדיו-טלסקופ בעל מפתח יחיד, השני בגודלו בעולם. המצפה נבנה בארסיבו שבפוארטו ריקו בין השנים 1960–1963. ב-1974 שודרה מהמצפה הודעת ארסיבו, שהתבססה על רעיונות של פרנק דרייק. ב-2009 שודר תוכן RuBisCO המבוסס על העבודה של ג'ו דייוויס. ב-2017 ניזוק ארסבו מהוריקן מריה. אחד הכבלים שתמכו במבנה נקרע. לאחר הערכת נזקים שנמשכה מספר חודשים, התברר שמצבם של הכבלים האחרים אינו מאפשר המשך הפעלה בטוחה של המתקן. ב-19 בנובמבר 2020 הודיעה הקרן הלאומית למדע שלא ניתן לתקן את המצפה, ולכן הוא יפורק, אחרי 57 שנות פעילות. ב-1 בדצמבר 2020, לאחר שכבלים תומכים נוספים לא עמדו בעומס ונקרעו, קרס הטלסקופ באופן סופי שאינו ניתן לתיקון. מדיה וקבצים בנושא מצפה הכוכבים ארסיבו בוויקישיתוף אתר האינטרנט הרשמי של מצפה הכוכבים ארסיבו (באנגלית) מצפה הכוכבים ארסיבו, ברשת החברתית פייסבוק מצפה הכוכבים ארסיבו, ברשת החברתית אקס (טוויטר) מצפה הכוכבים ארסיבו, ברשת החברתית אינסטגרם מצפה הכוכבים ארסיבו, ברשת החברתית LinkedIn מצפה הכוכבים ארסיבו, באתר אנציקלופדיה בריטניקה (באנגלית) סיפורו של אלפא - המכשיר שהורכב על טלסקופ הרדיו בארסיבו, פוארטו ריקו (גלילאו) מהטלסקופים החשובים בעולם: מצפה הכוכבים ארסיבו התמוטט, באתר הארץ, 2 בדצמבר 2020 הניו יורק טיימס, האנושות חקרה דרכו את היקום, עד שקרס. זהו רקוויאם לטלסקופ, באתר הארץ, 11 בנובמבר 2022 עודד כרמלי, סוף עידן: מצפה הכוכבים ארסיבו, המפורסם מסוגו בעולם – יפורק, באתר סוכנות החלל הישראלית, 22 בנובמבר 2020 דניס אוברביי, ניו יורק טיימס, המדענים נפרדים: הטלסקופ שהעניק לאנושות מבט לרחבי הקוסמוס עומד להיהרס, באתר הארץ, 23 בנובמבר 2020 Danica Coto, "Huge Puerto Rico radio telescope, already damaged, collapses", AP, December 1 2020 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
יעקב כהן (כדורגלן)

יעקב כהן (נולד ב-25 בספטמבר 1956) הוא כדורגלן עבר ישראלי שאת החלק החשוב בקריירה שלו עשה כמגן שמאלי בהפועל באר שבע איתה זכה בשתי אליפויות. שיחק במדי נבחרת ישראל ובמדי קבוצת ברייטון האנגלית. היה הכדורגלן הבאר שבעי הראשון אשר גדל במועדון ושיחק בליגה זרה. החל את הקריירה בקבוצת הנוער של הפועל "השלושה" באר שבע כבר בגיל 13 ושיחק בתפקיד קשר שמאלי במשך ארבע עונות. זכה עם קבוצת הנוער באליפות ליגת הנוער. בשנת 1974, עונת האליפות הראשונה של הפועל באר שבע, בעת שהיה בן שבע עשרה וחצי, צורף לקבוצת הבוגרים ותופקד כמגן שמאלי מאחר שחיים יהודה, המגן השמאלי הקבוע, היה מצוי באותה עת בסכסוך על רקע כספי עם המועדון. מאמן הקבוצה, אמציה לבקוביץ', יישם בהצלחה רבה טקטיקה של שני מגינים תוקפים, שהייתה אז נחלת נבחרות וקבוצות אירופאיות בלבד. בבאר שבע מילאו תפקיד זה שני מגינים מהירים, טכניים ובעלי יכולת התקפית: אורי בנימין באגף הימני ויעקב כהן באגף השמאלי. כאמור, שינוי זה זכה להצלחה רבה והיה אחד מהסיבות העיקריות לזכייתה של הקבוצה בשתי אליפויות רצופות. כהן הצטיין בשילוב של משחק מהיר ואלגנטי ובמסירות מדויקות. נחשב גם למגן עקשן שסירב לוותר לאחר איבודי כדור. ב-1979 קיבל הצעה מהקבוצה האנגלית ארסנל להצטרף לשורותיה. הפועל באר שבע סירבה לשחרר אותו וכהן נכנס לשנה של הסגר בה היה מנוע לשחק בקבוצה כלשהי ובנבחרת. ב-1981 הוא הפך לשחקן חופשי והחל להתאמן בארסנל. לטענתו, באותה עת היה הסגל בארסנל עמוס בכוכבים ובהם אף המגן השמאלי של נבחרת אנגליה, קני סנסום. ועקב חששו של כהן שלא יזכה כלל לשחק, הוא העדיף לחתום בקבוצה זוטרה בליגה האנגלית העליונה. קבוצת ברייטון, שרכשה גם את כדורגלן מכבי נתניה, משה גריאני, הציעה לו חוזה והוא החליט לחתום עליו. עקב קשיים בהשגת רישיון עבודה באנגליה הוא החל לשחק רק במחצית העונה. במשך שנה שיחק כהן לחלופין בהרכב הראשון ובקבוצת המילואים ולא זכה להצלחה גדולה. ב-1981 קיבל הצעה לחוזה נדיב מאיש העסקים שלום גניש, שקנה את קבוצת בית"ר תל אביב, והחליט לשוב ולשחק בישראל. לאחר ששיחק בבית"ר תל אביב עבר למכבי תל אביב, ומשם להכח מכבי רמת גן, ואחר כך להפועל תל אביב, עמה זכה באליפות בעונת 1985/1986 תחת הדרכתו של דוד שווייצר. לאחר מכן שב לבית"ר תל אביב, ולבסוף עבר למכבי פתח תקווה, שם שיחק עד שפרש ממשחק פעיל בשנת 1989. ב-4 בפברואר 1976 ערך כהן את הופעת הבכורה שלו בנבחרת ישראל, בהפסד 0–1 לנבחרת דנמרק. כהן השתתף במשחקי הנבחרת במוקדמות מונדיאל 1978 ובמוקדמות מונדיאל 1982. בסך הכול שיחק ב-19 משחקים בין ארציים וכבש שער אחד (בניצחון 2–0 על דנמרק בפברואר 1978). משחקו האחרון במדי הנבחרת היה משחקה האחרון במוקדמות מונדיאל 1982, ב-18 בנובמבר 1981, בהפסד 0–1 לנבחרת צפון אירלנד באצטדיון וינדזור פארק בבלפסט. לאחר פרישתו מכדורגל, הצטרף כהן לעסק המשפחתי מאפיית "בית הבאגט" בבאר שבע. הפועל באר שבע אליפות (2): 1974/1975, 1975/1976 אלוף האלופים (1): 1974/1975 הפועל תל אביב אליפות (1): 1985/1986 יעקב כהן, באתר ההתאחדות לכדורגל בישראל יעקב כהן, באתר Transfermarkt יעקב כהן, באתר National Football Teams יעקב כהן, באתר FootballDatabase.eu
ארסיבו

ארֵסיבּוֹ (Arecibo) הוא מחוז[דרושה הבהרה] בפוארטו ריקו שנוסד בשנת 1616, 80 ק"מ מערבית לסן חואן. מתגוררים בו כ- 100,000 איש (2.5% מאוכלוסיית האי). במצפה ארסיבו שבמחוז שוכן הרדיו-טלסקופ בעל מפתח יחיד הגדול ביותר בעולם. מדיה וקבצים בנושא ארסיבו בוויקישיתוף אתר האינטרנט הרשמי של ארסיבו (באנגלית)
אמריציום

אָמֶרִיציוּם (גם: אָמֶרִיקְיוּם; Americium) הוא יסוד כימי מתכתי רדיואקטיבי מסדרת האקטינידים, שסמלו הכימי Am ומספרו האטומי 95. היסוד הטרנס-אורני השלישי. צבעו של האמריציום לבן עד כסוף, אשר דוהה במגע עם האוויר. בהשוואה לקודמיו בטבלה המחזורית, הוא רך יותר ורדיואקטיבי יותר. מצב החמצון הנפוץ ביותר שלו הוא (3+). כיום ידועים 18 איזוטופי אמריציום; היציבים ביותר הם 243Am בעל זמן מחצית חיים של 7,370 שנים ו-241Am עם זמן מחצית חיים של 432.2 שנים. כל שאר האיזוטופים הרדיואקטיביים בעלי זמן מחצית חיים של פחות מ-51 שעות, ולרובם קטן מ-100 דקות. בשל היותו רדיואקטיבי מאוד ולכן מסוכן, וכן בשל היותו קשה לייצור, האמריציום איננו נפוץ בשימוש. עם זאת, יש לו שימוש בכמויות מזעריות בגלאי עשן; כמו כן, יש לו שימוש כמקור לקרינת גמא ונייטרונים. האמריציום יוצר לראשונה בשלהי שנת 1944 באוניברסיטת שיקגו על ידי צוות בראשות גלן סיבורג. הצוות הצליח לייצר את האיזוטופ 241Am על ידי הפגזת פלוטוניום בנייטרונים, באופן הבא:   239 P u + 0 1 n → 240 P u ; {\displaystyle \ ^{239}Pu+_{0}^{1}n\rightarrow ^{240}Pu;}   240 P u + 0 1 n → 241 P u → 241 A m + e − {\displaystyle \ ^{240}Pu+_{0}^{1}n\rightarrow ^{241}Pu\rightarrow ^{241}Am+e^{-}} את שמו קיבל האמריציום על שם היבשת אמריקה, באנלוגיה ל"שכנו" מלמעלה בטבלה המחזורית, אירופיום. האמריציום באתר Webelements אמריציום, באתר אנציקלופדיה בריטניקה (באנגלית)
אורנה לביא פלינט

אורנה לביא-פלינט (נולדה ב-14 באוקטובר 1953) היא חוקרת טלוויזיה, ובעברה שחקנית, מדבבת, מפיקה ועורכת. לביא-פלינט דיבבה דמויות במספר סדרות הנפשה, ביניהן "הקוסם מארץ עוץ" (בתפקיד דורותי), "נילס הולגרסון" (המפקדת אקה ועוד אווזות), "גברת פלפלת", "רכבת ההפתעות", "פרפר נחמד", "טאו טאו", "המומינים", "אמא אווזה" ו"סיפורי מוש", אשר שודרו בטלוויזיה החינוכית. מאוחר יותר הפכה לביא-פלינט לעורכת ומפיקה. הסדרות שבעשייתן לקחה חלק היו: "מסיבת גן", "המחסן של כאילו", "גינת ההפתעות" ו"זבנג" אשר מבוססת על הקומיקס הישראלי אותה יזמה, יצרה, ערכה והפיקה. לביא-פלינט משמשת כקריינית בספרייה המרכזית לעיוורים. לביא-פלינט היא בעלת תואר שני בספרות עברית, ותואר דוקטור בנושא מחקר העוסק בדרמה הישראלית בטלוויזיה. המחקר נעשה במסגרת התוכנית הבין תחומית בפקולטה לאומנויות של אוניברסיטת ת"א. ב-2024 יצא לאור ספרה ללכת אל, ללכת מ... דרמה ישראלית בטלוויזיה 1998-1968 (הוצאת מאגנס). לביא-פלינט נשואה לאדריכל אילן פלינט, ואם לבן ובת. ב-27 בפברואר 2001 התאבד בנה אדם בעת שירותו הצבאי. יש לה שלושה נכדים - ליאם, אנה, וטומי (טום) אורנה לביא פלינט, במיזם "אישים" לתיעוד היצירה הישראלית אורנה לביא פלינט, במסד הנתונים הקולנועיים IMDb (באנגלית) אורנה לביא פלינט באתר הרשמי של סדרת הטלוויזיה הקוסם מארץ עוץ אורנה לביא פלינט, במיזם "אישים" לתיעוד היצירה הישראלית. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אונטואה

אונוטואה (באנגלית: Onotoa) הוא אטול אלמוגים במרכז האוקיינוס השקט המהווה חלק מאיי גילברט. האי הוא אחד ממחוזות רפובליקת קיריבטי. האי ממוקם 65 ק"מ מהאי טאמאנה והוא הקטן שבאיי גילברט. האיים באטול מצויים בצידה המזרחי של הלגונה, ואילו בצידה המערבי מצויה שונית אלמוגים. מדיה וקבצים בנושא אונטואה בוויקישיתוף ערך זה הוא קצרמר בנושא גאוגרפיה של אוקיאניה. אתם מוזמנים לתרום לוויקיפדיה ולהרחיב אותו.
בראם כהן

בראם כהן (באנגלית: Bram Cohen; נולד ב-12 באוקטובר 1975), הוא מתכנת מחשבים יהודי-אמריקאי, הידוע בעיקר כמפתח רשת שיתוף הקבצים ביטורנט. הוא גם אחד ממייסדי קודזון, מארגן את מפגשי ההאקרים של סן פרנסיסקו, ואחד ממחברי קודוויל. כהן מגדיר את עצמו כבעל תסמונת אספרגר. הוא אומר שהתסמונת מעניקה לו יכולת ריכוז מצוינת, אבל מקשה עליו לתקשר עם זולתו. כהן גר כיום בסן פרנסיסקו, עם אשתו ג'נה ועם ילדיו. אתר האינטרנט הרשמי של בראם כהן (באנגלית) ריאיון עם בראם כהן באתר קהילת אנשי הספקטרום האוטיסטי בישראל. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מאיאנה

מאיאנה (באנגלית: Maiana) הוא אטול אלמוגים המצוי במרכז האוקיינוס השקט, והמהווה חלק משרשרת איי גילברט. האטול הוא מחוז ממחוזות רפובליקת קיריבטי. צידו הצפוני והמזרחי של האטול הם אי אחד, ואילו צדו המזרחי של האטול הוא שונית אלמוגים תת-מימית. במרכז האטול מצויה הלגונה. אורכו של האטול 14 ק"מ ורוחבו 9.5 ק"מ. במאיאנה חיים כ-2000 תושבים, הכפר הכי גדול באי נקרא Bubutei והוא מכיל כ-500 איש. מרבית התושבים (כשלושת רבע) חיים בחלק הצפוני של האי. מספר תושבי האי הוא יציב, והוא נשאר בסביבות 2000 תושבים מאז 1985. מדיה וקבצים בנושא מאיאנה בוויקישיתוף 7. Maiana, Office of Te Beretitent, ‏2012 ערך זה הוא קצרמר בנושא גאוגרפיה של אוקיאניה. אתם מוזמנים לתרום לוויקיפדיה ולהרחיב אותו.
לוס ואן ואן

לוס ואן ואן (Los Van Van) היא להקה קובנית אשר בראשה עמד הבסיסט חואן פורמל עד מותו ב-2014. ואן ואן, שהוקמה על ידי פורמל בשנת 1969, נחשבת לאחת מלהקות הטימבה (סגנון מוזיקה קובנית, הדומה לסלסה) הפופולריות ביותר בקובה ובעולם כולו. הלהקה זכתה בעברה בשני פרסי גראמי בקטגוריית "אלבום סלסה הטוב היותר". לוס ואן ואן פופולריים גם בישראל, הודות לסצנת הסלסה המפותחת בארץ. הלהקה אף ערכה שתי הופעות בישראל. הראשונה בשנת 2005 במסגרת הפסטיבל של זוהר זיו, והשנייה ב-2 בנובמבר 2016 בתל אביב. בין שיריה הידועים של לוס ואן ואן ניתן למצוא את "Temba, Tumba, Timba", "Chapeando", "Esto Te Pone La Cabeza Mala","El Negro Esta Cocinando", "Havana City" ורבים אחרים. מדיה וקבצים בנושא לוס ואן ואן בוויקישיתוף אתר האינטרנט הרשמי של לוס ואן ואן לוס ואן ואן, ברשת החברתית פייסבוק לוס ואן ואן, ברשת החברתית אקס (טוויטר) לוס ואן ואן, באתר MusicBrainz (באנגלית) לוס ואן ואן, באתר Discogs (באנגלית) לוס ואן ואן, באתר Songkick (באנגלית) מידע כללי ותמונות מתוך אתר timba. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מז

מז (צרפתית: Meuse; הולנדית וגרמנית: Maas; ולונית: Mouze, נהגה מוּז) הוא נהר חשוב בצפון אירופה, הנובע בצרפת, חוצה את בלגיה ונשפך לים הצפוני בהולנד. אורכו הכולל של המז 925 קילומטר. מקור הנהר נמצא ברמת לָאנְגְר (Langres) בצרפת, ומשם הוא זורם צפונה על פני העיירה סדאן וחוצה את הגבול הבלגי. הוא עובר בערים דינאן ונאמור, שם הוא מתמזג עם הסאמבר. אחרי נאמור עובר הנהר בשולי הארדנים וחוצה את לייז', שם הוא מתמזג עם הנהר אורת. לאחר מכן מהווה הנהר חלק מן הגבול בין בלגיה והולנד, וחוצה את העיר מאסטריכט (שם העיר פירושו "חציית המז" - "טריכט" נגזר מהמילה הלטינית traiectum, חצייה). בהולנד ממשיך הנהר צפונה דרך פנלו ופונה מערבה, ויוצר יחד עם הריין והסכלדה מערכת גדולה של דלתה. הנהר ההיסטורי נסתם בסחף (והיום הוא פלג קטן הנקרא Oude Maasje, "המז הקטן והישָן"), והמים מוטים לשני נהרות מעשה ידי אדם: ה-afgedamde Maas (המז הסכור) וה-Bergse Maas ("המז של בֶּרְך", על שם העיירה חֶרְטְראוּדֶנבֶּרְך שבקרבת מקום). הבֶּרְכְסֶה מָאס מתמזג עם כמה נהרות נוספים ונשפך לים הצפוני. רוב אורכו של הנהר עביר לכלי שיט: בהולנד ובבלגיה הנהר הוא חלק מתשתית ענקית של נתיבי שיט ותעלות, המחברת את נמלי אנטוורפן, אמסטרדם ורוטרדם עם ערי התעשייה במעלה הנהר: דן בוס, פנלו, מאסטריכט, לייז' ונאמור. דרומית לנאמור יכולים לעבור רק כלי שיט קטנים יותר, אבל דוברה באורך 100 מטר עדיין יכולה לשוט עד לעיר הגבול הצרפתית ז'יבֶה (Givet). משם ואילך יכולות אסדות קטנות יותר לשוט בתעלה הנקראת תעלת המז לאורך 272 קילומטר. על שם המז נקרא זוחל ימי מתקופת הקרטיקון, מוזאזאורוס. המאובנים הראשונים שלו נתגלו מחוץ למאסטריכט ב-1780. המשורר שארל פגי שם בפי ז'אן ד'ארק, שנולדה בדומרמי שעל שפת המז, את השורות הבאות: Adieu Meuse endormeuse et douce à mon enfance Toi qui demeures aux prés où tu coules tout bas Adieu Meuse! j'ai déjà commencé ma partance Vers des pays nouveaux où tu ne coules pas. הֱיֶה שָלוֹם, מֶז מְזוּגָג וְזָךְ, נָהָר שֶל יַלְדּוּתִי, אֲשֶר בֵּין אֲפָרִים רוֹדֵם. הֱיֶה שָלוֹם, מֶז! הֵן אֲנִי שוֹאֶפֶת כְּבָר אֶל-אֶרֶץ לֹא נוֹדָעַת, בָּהּ אֵינְךָ זוֹרֵם. בשירו של ז'אק ברל "שלג יורד בלייז'" מוזכר המז מספר פעמים. בין השאר מופיעה בו השורה Croissant noir de la Meuse sur le front d'un clown blanc ("המז סהר שחור על מצחו של ליצן לבן"). בהמנון גרמניה הישן מופיעה השורה השנויה במחלוקת "מן המאס ועד הממל", לפיה משתמע כי שטח גרמניה משתרע מהנהר מז במערב ועד ליטא במזרח. בית זה אינו מושר עוד היום ונחשב כפוגעני. מז, באתר אנציקלופדיה בריטניקה (באנגלית)
מאס

האם התכוונתם ל... מז – נהר בצפון אירופה אישים ארטור מאס (Mas) – פוליטיקאי קטלוני הייקו מאס (Maas) – פוליטיקאי גרמני הרמן מאס (Mass) – חסיד אומות העולם גרמני קיילי מאס (Masse) – שחיינית קנדית רושל מאס (Mass) – סופרת ומשוררת ישראלית שארל מאס (Mast) – איש צבא צרפתי אישים ששמם הפרטי הוא מאס מס
איגוד המבקרים האמריקני

איגוד המבקרים האמריקני (באנגלית: The National Society of Film Critics או בקיצור NSFC) הוא האיגוד המאחד את כל מבקרי הקולנוע בארצות הברית. חלקו המשמעותי של המבקרים מגיע מניו יורק ומלוס אנג'לס. האיגוד מחלק מדי שנה פרסים לסרטים המצטיינים של השנה, כפי שעושים איגודי המבקרים האזוריים שבארצות הברית. מאז ה-4 בינואר 1967 מחולקים הפרסים, כשחלק ניכר מן הזוכים בקטגוריית הסרט הטוב ביותר הם סרטים זרים. רק ארבעה סרטים זוכי פרס הסרט הטוב ביותר מטעם איגוד המבקרים האמריקני זכו בפרס המקביל בטקס האוסקר האמריקני. מכון הסרטים האמריקאי איגוד המבקרים האמריקני, במסד הנתונים הקולנועיים IMDb (באנגלית) אתר האינטרנט הרשמי של איגוד המבקרים האמריקני (באנגלית) כל הפרסים שחילק איגוד המבקרים האמריקני משנת 1967 ואילך
סקר קוד

סקר קוד (code review) בהנדסת תוכנה הוא הליך בו קוד המקור של התוכנה נבדק לגילוי הפרה של כללי אצבע בתכנות, טיפול בשגיאות והיבטים אחרים הקשורים לאיכות הקוד. הבדיקה מתבצעת באופן ידני על ידי קריאה שיטתית וביקורתית של קוד המקור (וההסברים הנלווים), בדרך כלל על ידי עמית מנוסה של כותב הקוד. בנוסף, נהוגים גם סקרי קוד הממוקדים בהיבטים קריטיים של מערכות תוכנה כגון אבטחת מידע וביצועים. סקר קוד נחשב כחלק מבדיקות קופסה לבנה המניחות שקוד המקור של התוכנה זמין לבודק, ולפיכך ניתן לסקור את ההתנהגות הפנימית של התוכנה, נוסף על השוואת הפלט לערכים צפויים כלשהם. סוג מיוחד של סקר קוד מתמשך נהוג במתודולוגיית פיתוח התוכנה XP באמצעות טכניקת תכנות בזוגות. ישנם כלים, כגון גריט, המיועדים לסקירת שינויים מוצעים. ההנחה היא שהקוד הקיים הוא כנראה באיכות טובה, אבל בשינויים בקוד יש סיכוי גבוה יותר לכניסת בעיות חדשות. סקר עמיתים JSHint
בית הספר הממ"ד כפר אדומים

בית הספר הממ"ד הניסויי כפר אדומים הוא בית ספר יסודי משותף לדתיים ולחילוניים הממוקם בכפר אדומים. בית הספר משלב תלמידים דתיים, חילוניים ומסורתיים. על בסיס מאפיין זה נבחר בית הספר בשנת 2007 להיות בית ספר ניסויי. בית הספר הוקם בשנת 1980 והיה בית הספר הראשון במדינה המשותף לדתיים ולחילוניים. בעקבות בית הספר בכפר אדומים קמו בתי ספר משותפים נוספים, כגון בית הספר קשת בירושלים, בית הספר בבית חורון ובית הספר בתקוע. בית הספר הוכר על ידי המשרד להגנת הסביבה כבית ספר ירוק. בית הספר מקיים תוכניות לימודים בנושא איכות הסביבה בנוסף להתחייבותו לחיסכון במשאבים ולמיחזור. בשנת 2010 נבחר בית הספר כ"בית ספר מדגים" מטעם משרד החינוך בתוכנית של "התאמת מערכת החינוך למאה ה-21". בחלק מהשיעורים מתפצלים התלמידים לשתי קבוצות. במקביל לתפילה מתקיים "שיח שחרית", הכולל פעילויות שונות. במקביל לשיעורים גמרא, משנה והלכה מתקיימים שיעורים בנושאים מגוונים, כגון מחשבת ישראל, ספרות והיסטוריה. הבחירה לגבי השתתפות בשיעור מסוים נעשית על ידי התלמידים בשיתוף הוריהם. בית הספר משתף פעולה עם שבט יהודה של תנועת צופים הפועל בכפר אדומים, שמשותף גם הוא לדתיים ולחילוניים. בשנת 2006 התקיים בנאות קדומים מפגש של שבעה בתי ספר משותפים לדתיים וחילוניים, ונערכה פעילות משותפת. בית הספר משמש כבית ספר אזורי, בעיקר לתלמידים המתגוררים ביישובים המשותפים בגוש אדומים - כפר אדומים, אלון ונופי פרת. בבית הספר לומדים למעלה משמונה מאות תלמידים בכיתות א'-ח'. בשנת 2008 הצטרפה לבית הספר כיתת אולפן של תלמידים עולי אתיופיה ממרכז הקליטה במבשרת ציון. צוות המורים, ההנהלה והמזכירות מגיע ברובו מהיישובים כפר אדומים, אלון ונופי פרת, ומקצתו גם מיישובים נוספים באזור ואף מירושלים. ב-24 ביוני 2010 נערכו חגיגות שלושים שנה לבית הספר, במהלכן התקיימו פגישות מחזור, במעמד חבר הכנסת זבולון אורלב, הרב מיכאל מלכיאור, יושב ראש המועצה האזורית מטה בנימין אבי רואה ומייסדי בית הספר. בשנת 2014 הוקם בכפר אדומים התיכון המשותף כ.א.ן, תיכון משותף לדתיים ולחילוניים שהוא המשך לבית הספר היסודי. בשנה זו התפצל בית הספר היסודי לשני אשכולות: אשכול צעיר א'-ד' ואשכול בוגר ה'-ח', אשר כל אחד מהם שוכן במבנה נפרד. אתר האינטרנט הרשמי של בית הספר הממ"ד כפר אדומים
פרס גויה

פרס גויה (ספרדית: Premios Goya) הוא פרס האקדמיה הספרדית לקולנוע, ומקביל לפרס אוסקר האמריקאי, גם באופי הטקס וסוג הפרסים המוענקים. הטקס קרוי על שמו של פרנסיסקו דה גויה, צייר ספרדי בן המאה השמונה עשרה והפרס הניתן הוא דמות ברונזה של ראשו של הצייר, שעוצב על ידי הפסל חוסה לואיס פרננדז. טקס חלוקת פרסי גויה הראשון התקיים בשנת 1987, כשנה לאחר הקמת האקדמיה הספרדית לקולנוע. הטקס מתקיים אחת לשנה בשלהי ינואר או תחילת פברואר, וניתנים בו 28 פרסים בקטגוריות השונות לסרטים ספרדים שהופקו בשנה שחלפה. הסרט שזכה במספר הפרסים הרב ביותר היה סרטו של אלחנדרו אמנבר "הים שבפנים" (Mar adentro) עם 14 פרסים כולל פרס הסרט הטוב ביותר, בשנת 2004. מדיה וקבצים בנושא פרס גויה בוויקישיתוף פרס גויה, ברשת החברתית פייסבוק פרס גויה, ברשת החברתית אקס (טוויטר) פרס גויה, ברשת החברתית אינסטגרם
DSA

האם התכוונתם ל... Digital Signature Algorithm – "אלגוריתם חתימה דיגיטלית" – מנגנון קריפטוגרפי לחתימה דיגיטלית. Digital Services Act, חוק השירותים הדיגיטליים – חוק באיחוד האירופי להגדרת זכויות מקוונות.
אמפיתיאטרון

אמפיתיאטרון (מכונה בעברית גם "אמפי") הוא מבנה גדול ופתוח המשמש להצגות, מופעים, תחרויות ספורט וכדומה. האמפי-תיאטרון הוא המצאה רומית שמקורה בתיאטרון ביוון העתיקה. מקור המלה יווני: "אמפי" αμφί = "דו-", "משני צדדים", או "מסביב", ו"תיאטרון" θέατρον = "מקום צפייה". השם "אמפי-תיאטרון" ניתן במקור למבנים ציבוריים מהעת העתיקה (בעיקר מתקופת האימפריה הרומית) ששימשו לספורט עם צופים או למופעי צפייה אחרים. ההבדל העיקרי בין אמפיתיאטרון לתיאטרון רומי, בנוסף להבדל בשימוש, הוא שהאמפי הוא עגול או עגלגל, בעוד שהתיאטרון צורתו חצי עיגול. האצטדיון היה שונה מהאמפי בגודלו ובצורתו, שהייתה בדרך-כלל מוארכת יותר. האמפי המוכר ביותר בעולם הוא הקולוסיאום שברומא, שבנייתו החלה בשנת 72 לספירה. ברחבי העולם נותרו כ-75 אמפיתיאטראות רומיים, המפוזרים ברחבי שטחי האימפריה הרומית -- בין השאר באיטליה, אלבניה, אנגליה, בולגריה, גרמניה, הולנד, ויילס, יוון, ישראל, ספרד, צרפת, קפריסין, קרואטיה, ובתוניסיה. כיום השתרשה טעות בשימוש במונח "אמפיתיאטרון" גם לתיאור מקומות פתוחים, בדרך-כלל בצורת חצי-עיגול, בעלי תכנון אקוסטי המתאים לקיום מופעים כגון מופעי מוזיקה או תיאטרון. בישראל חלקם מכונה לעיתים גם "אמפיפארקים". המונח אמפיתיאטרון טבעי משמש לתיאור מקומות המשמשים לקיום מופעי מוזיקה או תיאטרון, שנוצרו באופן טבעי – למשל, על צלע הר. אדריכלות רומית אצטדיון מדיה וקבצים בנושא אמפיתיאטרון בוויקישיתוף התיאטרון בעולם הקלאסי גילי חסקין אמפיתיאטרון, באתר אנציקלופדיה בריטניקה (באנגלית) אמפיתיאטרונים, דף שער בספרייה הלאומית אמפיתיאטרון, באתר אנציקלופדיית ההיסטוריה העולמית (באנגלית)
לגונה

לָגֿוּנָה היא גוף מים רדוד המופרד מגוף מים גדול יותר ברצועת חול, איי מחסום או שונית, אשר יכולים להימצא מתחת לפני המים או מעליהם. מקור השם של תצורת הנוף במילה הוונטית "לגונה", אשר התגלגלה מהמילה הלטינית "לאקונה", ומשמעותה "ריק". במקורו התייחס המונח ללגונת ונציה הנמצאת בין איי ונציה לבין האי לידו, המפריד אותה מהים האדריאטי. לגונות חוף הן לגונות הממוקמות בסמוך לחופים בהם אין הפרשי גאות ושפל ניכרים. לגונות חוף קיימות בכ-13% מכלל החופים. ללגונות אלה פתחים מוגבלים אל הים. כתוצאה מכך, מהווה הלגונה בית גידול השונה באופן ניכר מהים הפתוח. הלגונה נבדלת מהים במאפיינים רבים, בהם הטמפרטורה, המליחות ובכמות החמצן המומס במי הלגונה. אטול אטולים ברחבי העולם לגונות בעולם מהי לגונה? (באנגלית)
לאקונה (פירושונים)

האם התכוונתם ל... לאקונה – חסר בדין, העדרה של הוראה בחקיקה או בתקדים המתייחסת למקרה המשפטי. לאקונה (פסיכולוגיה) – חסר באישיות של אדם או בתפיסתו. לדוגמה, חסכים שנגרמו לאדם בשל היעדרו של האב במשפחה חד-הורית. לאקונה (פילוסופיה) – שלב חסר בהוכחה, צעד לוגי מסוים שאינו מתבסס על הצעד הקודם לו (אף שמתיימר להתבסס). לאקונה (בלשנות) – מצב בו למילה מסוימת בשפה אחת אין מקבילה בשפה אחרת, ולא ניתן לתרגמה ישירות. לדוגמה, למילה מכתש אין מקבילה בשפות אחרות מאחר שמכתשים הם תצורת נוף הייחודית למדינת ישראל וחצי האי סיני, לכן שפות אחרות מתעתקות את המילה "מכתש". לאקונה (מידענות) – חוסר משמעותי ועמוק בתחום מסוים. לדוגמה, ספרייה המחזיקה ספרים של סופרים אנגליים, אך אין ברשותה אף ספר של ויליאם שייקספיר. לאקונה (מוזיקה) – הפסקה במהלך נגינת יצירה בה כלי הנגינה אינם מנגנים ומהווה למעשה "שתיקה דרמטית". הפסקה זו מיועדת להדגיש את קטעי המוזיקה האחרים על ידי יצירת רוגע או מתח. משך הלאקונה משתנה מיצירה ליצירה.
הרמן אמיל פישר

הרמן אמיל לואי פישר (בגרמנית: Hermann Emil Louis Fischer; ‏ 9 באוקטובר 1852 – 15 ביולי 1919) היה כימאי גרמני, חתן פרס נובל לכימיה לשנת 1902, "על עבודתו בסינתזת סוכר ופורין". פישר נודע בעיקר על עבודתו על סוכרים, גלוקוז וקפאין. ערך מחקרים ראשונים לצורך פענוח הרכב החלבונים. ב-1875 השתמש בהידרזין על מנת להפריד ולזהות את הסוגים השונים של פחמימות בתערובות לא טהורות. הוא הבהיר בפרוטרוט את מבנה הפורינים. פישר הראה שהפורינים הם מולקולות בעלות חשיבות עליונה בתאים חיים, בהיותם מרכיבים של ATP, חומצות גרעין (DNA, RNA) ותרכובות אחרות.. פישר נולד באויסקירכן (Euskirchen), בסמוך לקלן ללאורנץ פישר, איש עסקים וליוליה, בת לבית פנסגן. לאחר שסיים את לימודיו בבית ספר בבון בהצטיינות יתרה, ביקש ללמוד את מדעי הטבע, אך אביו כפה עליו לעבוד בעסק המשפחתי, עד שקבע כי בנו אינו מתאים לעבודה זו. על פי האוטוביוגרפיה שלו, אביו אמר עליו שהוא טיפש מדי מכדי להיות איש עסקים, ועל כן עליו להיות סטודנט. לאחר מכן החל פישר את לימודיו באוניברסיטת בון בשנת 1871, ושנה לאחר מכן עבר לאוניברסיטת שטרסבורג בהשפעת בן דודו אוטו פישר. בשנת 1874 הוענק לפישר תואר דוקטורט עבור מחקרו בפתלאין (תרכובת) והוא התמנה למשרת הוראה באוניברסיטה. שנה לאחר מכן, ב-1875, עזב פישר את האוניברסיטה ועבר בעקבות אחד ממוריו לאוניברסיטת מינכן, שם התמנה למרצה לכימיה. בשנת 1881 הפך פישר למרצה באוניברסיטת אויסקירכן, עיר הולדתו. בשנת 1888 הוזמן פישר להורות כימיה באוניברסיטת וירצבורג (Würzburg), שם נשאר עד לשנת 1892, עת הוצע לו לרשת את א. וו. הופמן (Hofmann) בקתדרה לכימיה באוניברסיטת ברלין. פישר כיהן במשרה זו עד למותו בשנת 1919. הוא גילה מספר תגובות כימיות הנקראות על שמו. הוא הציע את התאוריה של "מנעול-מפתח" כמנגנון הפעולה של אנזימים כמו כן, הוא פיתח שיטה נוחה לרישום דו־ממדי של מולקולות תלת-ממדיות, שיטה אשר קרויה כיום היטל פישר. השיטה שימושית מאוד לרישום מולקולות כיראליות. על-שמו נקראת גם מדליה המחולקת על ידי האגודה הכימית הגרמנית. היטל פישר מדיה וקבצים בנושא הרמן אמיל פישר בוויקישיתוף הרמן אמיל פישר, באתר פרס נובל (באנגלית) הרמן אמיל פישר, באתר פרויקט הגנאלוגיה במתמטיקה הרמן אמיל פישר, באתר "Find a Grave" (באנגלית) הרמן אמיל פישר, באתר אנציקלופדיה בריטניקה (באנגלית)
טומטינה

טומטינה (בוולנסית: Tomatina) הוא פסטיבל שנתי המתקיים בעיר בוניול (Buñol) שבקהילה האוטונומית ולנסיה בספרד, שבמסגרתו נערכת מלחמת עגבניות בהשתתפות עשרות אלפי בני אדם. הפסטיבל נערך כל שנה לקראת סוף חודש אוגוסט, ומלחמת העגבניות חותמת אותו, ביום רביעי האחרון בחודש. עשרות אלפי תיירים מגיעים מכל העולם לעיר כדי להשתתף במלחמה שבה איש אינו נפגע למעט פגיעות של עגבניות. הפסטיבל עצמו אורך כמה ימים, שבמהלכם מתקיימים מופעי מוזיקה, זיקוקין די-נור ותהלוכות וכן תחרות בישול מסורתית. בבוקר המלחמה נתלה בשר חזיר על עמוד גבוה. על המשתתפים לנסות ולהגיע בכוחות עצמם אל הבשר, כאשר הם מטפסים אחד על השני בניסיון להגיע אליו. מהרגע שבו אחד האנשים מצליח להוריד את הבשר וזוכה בו, נפתחת מלחמת העגבניות. את הנשק למלחמה מספקות עשרות משאיות המביאות יותר מ-100 טונות של עגבניות אל מרכז העיר. את פתיחת הקרב, ואת סיומו לאחר שעה בדיוק, מציינים בירי תותח. החל משנת 2013, הכניסה לפסטיבל כרוכה בתשלום ומספר המשתתפים מוגבל, מסיבות בטיחותיות. המסורת החלה בשנת 1945 בערך, אך מקורו של הפסטיבל אינו ברור. ייתכן כי הוא התפתחות של קרב אוכל קטן שהפך למסורת, או התפתחות של התפרעות בעקבות התהפכותה של משאית עמוסת עגבניות. יש המבקרים את האירוע בטענה כי הוא בזבוז של אוכל, בעוד שבעולם יש מיליוני אנשים רעבים. הטחת עוגה מדיה וקבצים בנושא טומטינה בוויקישיתוף אתר האינטרנט הרשמי של טומטינה האתר הרשמי של האירוע הסבר על ה"דודל" (שרבוט גוגל) שפרסמה גוגל לציון הטומטינה ה-70, באתר מנוע החיפוש "גוגל" (באנגלית) הגרדיאן, צפו: קרב האוכל הגדול בעולם נפתח היום בספרד, באתר TheMarker‏, 26 באוגוסט 2015
עפקו

עפקו אביאיישן (Apco Aviation) היא חברה ישראלית המייצרת מצנחי רחיפה, אשר הוקמה בשנת 1982 על ידי אנטולי קוהן. החברה עוסקת בייצור מצנחי רחיפה, רתמות, מצנחים רזרביים ומוצרים נוספים המיועדים לספורט הרחיפה. מפעל החברה ממוקם באזור התעשייה של קיסריה. המפעל משתרע על שטח של 3200 מ"ר והוא מהמפעלים הגדולים בעולם למוצרים אלו. לחברה מעל 60 מפיצים ברחבי העולם. הדגם הראשון אשר יוצר בחברה היה ה-"Series K", בשנת 1982. מדיה וקבצים בנושא עפקו בוויקישיתוף אתר האינטרנט הרשמי של עפקו Company History, באתר החברה